CELEX: C2007/315/18
Language: da
Date: 2007-12-22 00:00:00
Title: Forenede sager C-11/06 og C-12/06: Domstolens dom (Store Afdeling) af 23. oktober 2007 — Rhiannon Morgan (sag C-11/06) mod Bezirksregierung Köln, og Iris Bucher (sag C-12/06) mod Landsrat des Kreises Düren (anmodninger om præjudiciel afgørelse fra Verwaltungsgericht Aachen, Tyskland) (Unionsborgerskab — artikel 17 EF og 18 EF — afslag på at yde uddannelsesstøtte til statsborgere i en medlemsstat, der studerer i en anden medlemsstat — krav om sammenhæng mellem de studier, der i mindst et år tidligere er fulgt ved en uddannelsesinstitution, der er etableret på oprindelsesmedlemsstatens område, og studierne i en anden medlemsstat)

22.12.2007   
            
            
               DA
            
            
               Den Europæiske Unions Tidende
            
            
               C 315/11
            
         Domstolens dom (Store Afdeling) af 23. oktober 2007 — Rhiannon Morgan (sag C-11/06) mod Bezirksregierung Köln, og Iris Bucher (sag C-12/06) mod Landsrat des Kreises Düren (anmodninger om præjudiciel afgørelse fra Verwaltungsgericht Aachen, Tyskland)
   (Forenede sager C-11/06 og C-12/06) (1)
   
   (Unionsborgerskab - artikel 17 EF og 18 EF - afslag på at yde uddannelsesstøtte til statsborgere i en medlemsstat, der studerer i en anden medlemsstat - krav om sammenhæng mellem de studier, der i mindst et år tidligere er fulgt ved en uddannelsesinstitution, der er etableret på oprindelsesmedlemsstatens område, og studierne i en anden medlemsstat)
   (2007/C 315/18)
   Processprog: tysk
   Den forelæggende ret
   Verwaltungsgericht Aachen
   Parter i hovedsagen
   
      Sagsøgere: Rhiannon Morgan (sag C-11/06) og Iris Bucher (sag C-12/06)
   
      Sagsøgte: Bezirksregierung Köln (sag C-11/06) og Landsrat des Kreises Düren (sag C-12/06)
   Sagens genstand
   Anmodning om præjudiciel afgørelse — Verwaltungsgericht Aachen — fortolkning af artikel 17 og 18 i EF-traktaten — afslag på at yde uddannelsesstøtte (»Ausbildungsförderung«) til en national statsborger, som er bosat og studerer i en anden medlemsstat, med den begrundelse, at han ikke har tilbagelagt mindst det første studieår ved en indenlandsk uddannelsesinstitution
   Konklusion
   Artikel 17 EF og 18 EF er under omstændigheder som dem, der foreligger i hovedsagerne, til hinder for en betingelse, hvorefter det for tildeling af uddannelsesstøtte til studier i en anden medlemsstat end den medlemsstat, hvor de studerende, der ansøger om støtten, er statsborgere, kræves, at disse studier er en fortsættelse af en uddannelse, der har været fulgt i mindst et år på deres oprindelsesmedlemsstats område.
   
      (1)  EUT C 121 af 20.5.2006.